Diari Oficial de la Generalitat Valenciana


Sumari del DOGV 4876, del 04-11-2004 (2004/11086)

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de gas natural a Càlig, en el terme municipal de Càlig, així com de l'estudi de l'impacte ambiental, presentat per Gas Natural SDG, SA, CBREDE/2004/19/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11489


Organisme emissor
:   Conselleria d'Infraestructures i Transport

Tipus de document
:   Anunci

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de gas natural a Càlig, en el terme municipal de Càlig, així com de l'estudi de l'impacte ambiental, presentat per Gas Natural SDG, SA, CBREDE/2004/19/12. [2004/X11051]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i al que preceptua el Decret 162/1990, de 15 d'octubre, sobre impacte ambiental, se sotmet a informació pública el projecte d'autorització administrativa següent.
  
Peticionari: Gas Natural SDG, SA, NIF: A-08015497, amb seu social al carrer Joan d'Àustria núm. 39 € 47, 08727 Barcelona.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Gasoducte de gas natural a Càlig, en el terme municipal de Càlig, així com de l'estudi de l'impacte ambiental.
  
Característiques de les instal·lacions:
  
Tipus de gas: gas natural en canalització soterrada.
  
Gasoducte en APA, format per 3.287 metres de tub d'acer de 6- de diàmetre, 8 metres de 3- de diàmetre i 8 metres de 2- de diàmetre.
  
Armari de regulació i mesurament APA/MPA de 1000 Nm3 /h.
  
El gasoducte té el seu origen entre els vèrtexs V-123 i V-124 del gasoducte de gas natural la Jana-Vinaròs-Benicarló.
  
Àrea d'autorització: l'autorització afecta el terme municipal de Càlig.
  
Pressupost: quatre-cents noranta-sis mil sis-cents vint-i-set euros amb vint-i-huit cèntims (496.627,28 €)
  
El projecte inclou plànols parcel·laris i la relació concreta i individualitzada dels béns i drets afectats.
  
Afectació a finques particulars derivada de la construcció del projecte i les seues instal·lacions auxiliars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions (segons NT-905-GN Part 1-Rev.0/99.10):
  
A) Imposició de servitud permanent de pas, en una franja de terreny de tres (3) metres d'ample, un i mig (1,5) a cada costat de l'eix, per on discorrerà soterrada la canonada i cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
1) Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos de tija alta i efectuar moviments de terres en la franja a què es referix l'apartat A.
  
2) Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3) Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
4) Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca, per a cada finca en els plànols parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i instal·lació de la canalització i elements annexos, i s'executaran els treballs o operacions necessàries a estos fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estan subjectes a les limitacions següents:
  
Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos i realitzar tot tipus d'obra a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius. Es pot exercir el dret a talar o arrancar els arbres o arbustos que hi haguera a una distància inferior a la indicada.
  
Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plànols parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i executar les obres o operacions necessàries a estos fins.
  
Quatre. Per a les línies elèctriques de baixa tensió:
  
Servitud permanent de pas en una franja de terreny d'un metre (1) a cada costat de l'eix de la línia i en tot el seu traçat, que implicarà:
  
Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en la Unitat Territorial d'Energia, carrer Cavallers, 8 de Castelló de la Plana (CP 12934), i presentar, en dos exemplars, en este centre les al·legacions que consideren oportunes en el termini de vint dies a partir de l'endemà de la inserció d'este anunci.